Shiyrin Xalmuratova

Shiyrin Xalmuratova — qaraqalpaq xalıq shayırı. «On segizinshi báhár», «Súyikli adamlar», «Búlbil qosıǵı menen oyanaman» toplamlarınıń avtorı. Onıń qosıqları 1974-jılda «Qaraqalpaqstan» baspasınan shıǵarılǵan qaraqalpaq shayırlarınıń «Ámiw qosıqları» toplamına kiritilgen.

 Iskerligi 
1949-jılı 11-oktyabrde Tashkent qalasında mámleketlik ǵayratker Ótesh Xalmurat ulı (tiykarınan Shımbaylı oqımıslı insanlardıń biri, partiya xızmetkeri) shańaraǵında tuwılǵan. Ol balalıǵınan minez-qulqı menen ata-anası, doslarınıń dıqqat-itibarına túsken.

Orta mektepti pitirgennen soń, Nókis mámleketlik pedagogika institutınıń táriyx-filologiya fakultetinde oqıǵan.

Onıń dáslepki qosıqlar toplamı institutta 1-kursda oqıp júrgen waqtında «On segizinshi báhár» atlı toplamı baspadan shıqqan. Shayırdıń dáslepki qosıqlarına belgili qaraqalpaq kompozitorları A. Sultanov, X. Turdiqulovlar muzıka jaratıp, saqnada T. Doshumova, S. Mambetova, I. Rafiqovalar tárepinen atqarılǵan.

Shiyrin Xalmuratovanıń dóretiwshilik úlgileri ózbek, ázerbayjan, daǵıstan, qırǵız, qazaq hám Baltik boyı xalıqlarınıń tillerine awdarmalanǵan.

Ol «Bilim» hám «Kitap súygishler» jámiyetlerinde, uzaq jıllar dawamında «Qaraqalpaqstan keńesi» gazetasında jeke xabarshısı bolıp islegen.

 Jeke ómiri 
Jazıwshı, shayır, awdarmashı Uzaqbay Pirjanovtıń ómirlik joldası.

Balaları: Lira Pirjanova, Gozal Pirjanova, Erpolat Pirjanov, Aysultan Pirjanova hám Muxtar Pirjanov. Aqlıqları Nádirabegim, Shahrizada, Babur, Tumaris, Alpamıs.

 Ólimi 
Shiyrin Xalmuratova 2013-jıń 6-martta qaytıs bolǵan.

 Kitapları 
1. Эзийз адамлар: [Косыклар], Нокис: Каракалпакстан, 1984, 76 s.

2. Бүлбил сести таңда оятар мени, Тошкент: Zilol buloq, 2020, 212 s.

 Shıǵarmaları 

1. «On segizinshi báhár», qosıqlar toplamı. «Qaraqalpaqstan». 1969-jıl 42 b.

2. Bobom gullari (gúrriń, Lira Pirjanovanıń qaraqalpaq tilinen awdarması) «Jańa ádebiyat» jurnalı saytı. 2021-jıl 31-oktyabr.

3. Azizlar: Sheʼrlar / Shirin Xalmuratova. Nókis: Qaraqalpaqstan, 1984-jıl 73 b.

4. Búlbil sesti tańda oyatar meni. Tashkent: Zilol bulaq, 2020-jıl.

 Derekler 

Kategoriya:1949-jılı tuwılǵanlar
Kategoriya:Qaraqalpaq jazıwshıları
Kategoriya:Qaraqalpaq shayırları
Kategoriya:2013-jılı qaytıs bolǵanlar